**Nizi (nadaljevanje)**

**Funkcije na nizih**

* **len(s)** ... število znakov niza s
* **min(s)** ... najmanjši znak niza s
* **max(s)** ... največji znak niza s
* **list(s)** ... vrne seznam znakov niza s
* **ord(s)** ... vrne kodo edinega znaka niza s
* **chr(n)** ... vrne niz, ki vsebuje znak s kodo n
* **int(s)** ... vrne celo število, zapisano v nizu s
* **int(s, b)** ... vrne celo število, zapisano v nizu s pri osnovi b

**Nekatere metode na nizih**

* **s.isdigit()** ... vrne True, če niz s vsebuje vsaj en znak in so vsi znaki števke
* **s.isalpha()** ... vrne True, če niz s vsebuje vsaj en znak in so vsi znaki črke
* **s.islower()** ... vrne True, če niz s vsebuje vsaj en znak in so vsi znaki male črke
* **s.isupper()** ... vrne True, če niz s vsebuje vsaj en znak in so vsi znaki velike črke
* **s.isalnum()** ... vrne True, če niz s vsebuje vsaj en znak in so vsi znaki alfanumerični (črke ali števke)
* **s.isspace()** ... vrne True, če niz s vsebuje vsaj en znak in so vsi znaki beli (presledki, tabulatorji, nove vrste)
* **s.lower()** ... vrne kopijo niza s, kjer so vse črke predelane v male črke
* **s.upper()** ... vrne kopijo niza s, kjer so vse črke predelane v velike črke
* **s.title()** ... vrne kopijo niza s, kjer se vse besede pričnejo z veliko začetnico, nadaljujejo pa z malimi črkami
* **s.capitalize()** ... vrne kopijo niza s, kjer je prvi znak predelan v veliko črko
* **s.swapcase()** ... vrne kopijo niza s, kjer so vse male črke predelane v velike in obratno
* **s.ljust(n)** ... vrne kopijo niza s zapisano levo poravnano v nizu dolžine n
* **s.ljust(n, znak)** ... podobno kot prej, le da dodatne presledke na koncu nadomesti z danim znakom
* **s.rjust(n)** ... vrne kopijo niza s zapisano desno poravnano v nizu dolžine n
* **s.rjust(n, znak)** ... podobno kot prej, le da dodatne presledke na začetku nadomesti z danim znakom
* **s.center(n)** ... vrne kopijo niza s zapisano sredinsko poravnano v nizu dolžine n
* **s.center(n, znak)** ... podobno kot prej, le da dodatne presledke na začetku in koncu nadomesti z danim znakom
* **s.count(t)** ... vrne število, kolikokrat se niz t pojavi kot podniz (brez prekrivanj) v nizu s
* **s.count(t, i)** ... podobno kot prej, le da začne šteti pri indeksu i
* **s.count(t, i, j)** ... podobno kot prej, le da konča šteti pri indeksu j
* **s.find(t)** ... vrne najmanjši indeks v nizu s, kjer se niz t pojavi kot podniz (vrne -1, če ga ne najde)
* **s.find(t, i)** ... podobno kot prej, le da začne iskati pri indeksu i
* **s.find(t, i, j)** ... podobno kot prej, le da konča z iskanjem pri indeksu j
* **s.index(...)** ... podobno kot **s.find(...)**, le da javi napako, če podniza ne najde
* **s.join(sez)** ... vrne niz, ki je sestavljen iz nizov iz seznama sez. Kot ločilo med vrednostmi uporabi niz s
* **s.replace(t1, t2)** ... vrne kopijo niza s, kjer vse pojavitve podniza t1 zamenja s podnizi t2
* **s.replace(t1, t2, n)** ... podobno kot prej, le da zamenja samo prvih n pojavitev podniza t1
* **s.split()** ... vrne seznam besed v nizu s (besede so ločene z enim ali več belimi znaki)
* **s.split(None, n)** ... vrne seznam prvih n besed v nizu s, skupaj z nizom, ki vsebuje vse ostale besede
* **s.split(t)** ... vrne seznam besed v nizu s (pri tem so besede ločene s podnizom t)
* **s.split(t, n)** ... vrne seznam prvih n besed v nizu s, skupaj z nizom, ki vsebuje vse ostale besede (pri tem so besede ločene s podnizom t)
* **s.strip()** ... vrne kopijo niza s, kjer so na začetku in na koncu odstranjeni vsi beli znaki
* **s.strip(t)** ... vrne kopijo niza s, kjer so na začetku in na koncu odstranjeni vsi znaki iz niza t
* **s.format(...)** ... vrne kopijo niza s, preoblikovanega v skladu z zahtevami

**Preoblikovanje nizov**

Z metodo s.format(...) si lahko pomagamo, kadar želimo sestaviti niz, ki bo poleg navadnih znakov vseboval vrednosti drugih izrazov. Mesto v nizu s, kamor bi želeli vriniti vrednost izraza, posebej označimo z zavitimi oklepaji, v katere zapišemo zaporedno številko izraza (oštevilčimo jih od 0 naprej). Izraze napišemo kot parametre metodi. Primer: **'-{0}-{1}-'.format(8, 'abc')** vrne niz **'-8-abc-'**. V zavitih oklepajih lahko poleg številke izraza napišemo dvopičje in formatno določilo, ki določa, koliko znakov naj vrednost zavzema, kako naj bo poravnana, ... Več o formatnih določilih glej [tukaj](http://docs.python.org/3.1/library/string.html#formatspec).

**Primeri**

1. Sestavi funkcijo, ki dano besedo zapiše olepšano, tako da bo vsaka črka v svojem okvirčku.
2. Sestavi funkcijo, ki v danem nizu odstrani vse večkratne zaporedne pojavitve belih znakov (ostane samo en presledek). Odstrani naj tudi vse bele znake na začetku in na koncu niza.
3. Sestavi funkcijo, ki prepozna datum oblike 'dd.mm.llll'. Vrne naj seznam s tremi celimi števili.